คุณค่ะ ดิฉันมีอาการปวดท้องน้อยด้านขวา จะปวดจี๊ดๆก่อนหน้านี้มีอาการปวดหลังมาโดยตลอดแต่ไม่มีตกขาวหรือประจำเดือนนะคะ ตอนแรกคิดว่าเป็นการอาการของการปวดก่อนมีประจำเดือนซึ่งประจำเดือนรอบที่แล้วมาวันที่ 20/5/63 ค่ะ
สวัสดีค่ะ อาการปวดท้องน้อยด้านขวาและปวดจี๊ดๆ ร่วมกับปวดที่หลังก่อนมีประจำเดือนนั้น อาจเป็นอาการก่อนมีประจำเดือน หรือเป็นการปวดประจำเดือนที่อาจจะปวดนำมาได้ก่อนประมาณ 1-2 วันก่อนจะมีเลือดประจำเดือนไหลออกมาค่ะ สาเหตุอื่นๆที่เป็นไปได้เช่น ปวดจากอวัยวะภายในอุ้งเชิงกรานอักเสบ มักมีไข้ ตกขาว ปวดหน่วงท้องน้อย หรือมีกระเพาะปัสสาวะอักเสบซึ่งอาจมีปัสสาวะแสบขัดหรือมีเลือดปน การมีนิ่วในทางเดินปัสสาวะ หรือเป็นปวดจากกล้ามเนื้ออักเสบจากการใช้งานมักมีจุดกดเจ็บชัดเจน สัมพันธ์กับท่าทาง หรือปวดจากลำไส้อักเสบ มักเป็นปวดแบบบิดๆ มีการขับถ่ายเปลี่ยนแปลงไปได้ เป็นต้นดังนั้นแนะนำสังเกตอาการต่อไป หากเลือดประจำเดือนมา ปวดเพิ่มขึ้น จากนั้นทุเลาก็น่าจะเป็นอาการปวดประจำเดือนปกติ แต่หากปวดมากขึ้นเรื่อยๆจนรบกวนการใช้ชีวิตประจำวัน ประจำเดือนมาแล้วก็ยังไม่ทุเลา ร่วมกับมีปัสสาวะหรืออุจจาระที่ผิดปกติไป ให้ไปพบแพทย์เบื้องต้นพักผ่อนให้เพียงพอ งดการยกของหนัก สามารถรับประทานยาแก้ปวดได้ทุก 4-6 ชั่วโมง งดการมีเพศสัมพันธ์ไปก่อน